**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS NEMATERIALIOJO ir ILGALAIKIO MATERIALIOJO TURTO, KURIO vieneto LIKUTINĖ VERTĖ YRA MAŽESNĖ NEI 15 TŪKST. EURŲ, NURAŠYMO TVARKOS APRAŠO PATVIRTINIMO**

2017 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo tvarkos aprašo patvirtinimo“, 13.2 papunkčiu,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės nematerialiojo ir ilgalaikio materialiojo turto, kurio vieneto likutinė vertė yra mažesnė nei 15 tūkst. eurų, nurašymo tvarkos aprašą (pridedama).
2. Pripažinti netekusiu galios Molėtų rajono savivaldybės tarybos 2015 m. vasario 20 d. sprendimą Nr. B1-38 „ Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo“.

Savivaldybės meras

PATVIRTINTA

Molėtų rajono savivaldybės tarybos

2017 m. gruodžio d. sprendimu Nr. B1-

**MOLĖTŲ RAJONO SAVIVALDYBĖS NEMATERIALIOJO ir ILGALAIKIO MATERIALIOJO TURTO, KURIO VIENETO LIKUTINĖ VERTĖ YRA MAŽESNĖ NEI 15 TŪKST. EURŲ, NURAŠYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės nematerialiojo ir ilgalaikio turto, kurio vieneto likutinė vertė yra mažesnė nei 15 tūkst. eurų, nurašymo tvarkos aprašas (toliau – Aprašas) reglamentuoja sprendimų dėl pripažinto nereikalingu arba netinkamu (negalimu) naudoti Molėtų rajono savivaldybės (toliau – Savivaldybė) nematerialiojo ir ilgalaikio materialiojo turto (išskyrus nekilnojamąjį turtą ar kitus nekilnojamuosius daiktus), kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 15 tūkst. eurų, (toliau – turtas), nurašymo priėmimą.

2. Už neteisėtą savivaldybės turto nurašymą atsako savivaldybės institucijų, įstaigų ir organizacijų (toliau – savivaldybės įstaigos), savivaldybės įmonių vadovai įstatymų nustatyta tvarka.

3. Apraše vartojamos sąvokos suprantamos taip, kaip apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas).

**II SKYRIUS**

**SPRENDIMŲ NURAŠYTI PRIPAŽINTĄ NEREIKALINGU ARBA NETINKAMU (NEGALIMU) NAUDOTI SAVIVALDYBĖS TURTĄ PRIĖMIMAS**

4. Sprendimus dėl pripažinto nereikalingu arba netinkamu (negalimu) naudoti nematerialiojo, ilgalaikio materialiojo turto (išskyrus nekilnojamąjį turtą ar kitus nekilnojamuosius daiktus), kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 15 tūkst. eurų, nurašymo priima:

4.1. savivaldybės įstaigos;

4.2. savivaldybės įmonės – įmonės savininko teises ir pareigas įgyvendinančiai institucijai davus rašytinį sutikimą;

5. Savivaldybės įstaigos, savivaldybės įmonės vadovo sprendime dėl turto nurašymo nurodoma: turto valdytojas, turto pavadinimas, pripažinimo nereikalingu arba netinkamu (negalimu) naudoti priežastis, kiti duomenys, identifikuojantys turtą (turto valstybiniai numeriai), likutinė vertė, neatsižvelgiant į buhalterinėje apskaitoje pripažintą nuvertėjimą, nurašomo turto sąrašas su šiame papunktyje nurodytais turto identifikavimo duomenimis, jeigu nurašomi daugiau nei 2 turto vienetai.

6. Prie savivaldybės įstaigos, savivaldybės įmonės vadovo sprendimo dėl turto nurašymo pridedama savivaldybės įstaigos arba savivaldybės įmonės vadovo ar jo įgalioto asmens sprendimas dėl turto pripažinimo nereikalingu arba netinkamu (negalimu) naudoti.

**III SKYRIUS**

**BAIGIAMOSIOS NUOSTATOS**

7. Savivaldybės turtas nurašomas, išardomas ir likviduojamas Vyriausybės nustatyta tvarka.

\_\_\_\_\_\_\_\_\_\_\_\_\_